CELEX ID: 32011R0630
Publication Date: 2011-06-21

Document:
TARYBOS REGLAMENTAS (ES) Nr. 630/2011
2011 m. birželio 21 d.
kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
Siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir norint išvengti bet kokių rinkos sutrikimų, tam tikriems žemės ūkio ir pramonės produktams Tarybos reglamentu (ES) Nr. 7/2010 (1) buvo nustatytos autonominės tarifinės kvotos, kurias taikant šie produktai gali būti importuojami mokant mažesnio ar nulinio tarifo muitus.
(2)
Pirmiau nustatyti Sąjungos autonominių tarifinių kvotų, kurių Nr. 09.2767, 09.2813, 09.2977, 09.2628, 09.2629 ir 09.2635, dydžiai yra nepakankami Sąjungos pramonės poreikiams patenkinti. Todėl tie kvotų dydžiai turėtų būti padidinti: nuo 2011 m. liepos 1 d. - tarifinių kvotų, kurių Nr. 09.2767 ir 09.2813, o nuo 2011 m. sausio 1 d. - tarifinių kvotų, kurių Nr. 09.2977, 09.2628, 09.2629 ir 09.2635.
(3)
Reikėtų taip pat pakoreguoti Sąjungos autonominės tarifinės kvotos, kurios eilės Nr. 09.2631, produktų aprašymą.
(4)
Be to, Sąjungos interesų nebeatitinka tai, kad 2011 m. antrąjį pusmetį tarifinė kvota, kurios Nr. 09.2947, būtų toliau teikiama. Todėl ta kvota nuo 2011 m. liepos 1 d. turėtų būti panaikinta, o atitinkama eilutė turėtų būti išbraukta iš Reglamento (ES) Nr. 7/2010 priedo.
(5)
Todėl Reglamentas (ES) Nr. 7/2010 turėtų būti atitinkamai iš dalies pakeistas.
(6)
Kai kurios šiame reglamente numatytos priemonės turėtų įsigalioti nuo 2011 m. sausio 1 d., o likusios - nuo 2011 m. liepos 1 d., todėl šis reglamentas turėtų būti atitinkamai taikomas nuo tų datų ir įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 7/2010 priedas iš dalies keičiamas taip:
1)
tarifinių kvotų, kurių Nr. 09.2767, 09.2813 ir 09.2631, eilutės pakeičiamos šio reglamento I priede pateiktomis eilutėmis;
2)
tarifinių kvotų, kurių Nr. 09.2977, 09.2628, 09.2629 ir 09.2635, eilutės pakeičiamos šio reglamento II priede pateiktomis eilutėmis;
3)
tarifinės kvotos, kurios numeris 09.2947, eilutė išbraukiama.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2011 m. liepos 1 d.
Tačiau 1 straipsnio 2 punktas taikomas nuo 2011 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2011 m. birželio 21 d.

EuroVoc Classification:
Level 1: 100147
100160
Level 2: 100193
100192
100268
Level 3: 614
2519
2720
All Descriptors: 161
2758
3191
932